**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.263/10  (prot. Nr.10, 42.§) |  |

Par grozījumu 2018.gada 11.oktobra

saistošajos noteikumos Nr.19 “Par

braukšanas maksas atvieglojumiem

Liepājas pilsētas sabiedriskā transporta

maršrutu tīklā”

Pamatojoties uz likuma “Par pašvaldībām” 15.panta pirmās daļas 19.punktu un 41.panta pirmās daļas 1.punktu, Sabiedriskā transporta pakalpojumu likuma 14.panta trešo daļu un ievērojot Ukrainas civiliedzīvotāju atbalsta likuma 1.punktā noteikto mērķi, Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības domes 2022.gada 16.jūnija saistošos noteikumus Nr.13 “Grozījums Liepājas pilsētas domes 2018.gada 11.oktobra saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā””.

2. Uzdot Liepājas pilsētas pašvaldības iestādei “Liepājas pilsētas Domes Sociālais dienests” informēt Ukrainas pilsoņus un viņu ģimenes locekļus, kuri izceļojuši no Ukrainas saistībā ar Krievijas Federācijas izraisīto karu Ukrainā šī kara norises laikā, kuri ir saņēmuši vai kuri saņems abonementa biļetes par to derīguma termiņu.

3. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Liepājas valstspilsētas pašvaldības budžetā 2022.gadam saistošo noteikumu izpildei nepieciešamo finansējumu 30 000,00 *euro* apmērā.

4. Liepājas valstspilsētas pašvaldības izpilddirektoram kontrolēt lēmuma 2. un 3.punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Vides aizsardzības un reģionālās attīstības ministrijai, pašvaldības aģentūrai “Liepājas sabiedriskais transports”, Liepājas pilsētas Domes Sociālajam dienestam, Liepājas pilsētas pašvaldības administrācijas Finanšu pārvaldei | |